open-index/open-wikipedia-markdown huggingface dataset:
Kainuun Vasemmisto

**Kainuun Vasemmisto** on yksi Vasemmistoliiton 13 piirijärjestöstä. Piiritoimisto sijaitsee Kajaanissa Kansanpirtillä. Vasemmistoliitto on Kainuun toiseksi suurin puolue keskustan jälkeen. Eduskuntavaaleissa Kainuun piiri asettaa Oulun vaalipiirin ehdokkaat yhdessä Vasemmistoliiton Pohjois-Pohjanmaan piirin kanssa.

Kainuun Vasemmiston edeltäjä oli . Monet Vasemmistoliiton piireistä muodostettiin SKDL:n järjestöjen pohjalta, mutta Kainuun organisaatio luotiin perustamalla uusi piiri ja uudet osastot.

## Kansanedustajat
* Arvo Kemppainen (1990–1991)
* Osmo Polvinen (1991–1995)
* Anne Huotari (1995–2007)
* Terttu Huttu-Juntunen (1995–1999)
* Merja Kyllönen (2007–2014, 2019-)

## Maakuntavaalit

## Puheenjohtajat
*Osmo Polvinen –2009
*Minna Haataja 2009-2010
*Jouko Korhonen 2013-?
*Saara Karjalainen

## Osastot
*Hyrynsalmen Vasemmisto
*Vasemmistoliiton Kajaanin kunnallisjärjestö
*Kuhmon Vasemmisto
*Vasemmistoliiton Paltamon kunnallisjärjestö
*Sotkamon Vasemmisto
*Suomussalmen Vasemmisto
*Puolangan Vasemmisto
*Vaalan Vasemmisto

## Lähteet
Robert Cecil

**Robert Cecil** on seuraavien henkilöiden nimi:

*Robert Cecil (1563–1612), valtiomies ja ministeri Elisabet I:n ja Jaakko I:n ajan Englannissa
*Robert Gascoyne-Cecil (1830–1903), brittiläinen poliitikko, pääministeri 1885–1886, 1886–1892 ja 1895–1902
*Robert Cecil (1864–1958), brittiläinen lakimies, poliitikko, diplomaatti ja Nobelin rauhanpalkinnon saaja
*Robert Gascoyne-Cecil (1895–1972), brittiläinen poliitikko
*Robert Gascoyne-Cecil (1916–2003), brittiläinen poliitikko
*Robert Gascoyne-Cecil (s. 1970), brittiläinen poliitikko
Different World

**Different World** voi tarkoittaa:
* *[[Different World (Alan Walkerin albumi)|Different World]]*, Alan Walkerin studioalbumi 
* ”Different World”, Alan Walkerin kappale 
* *[[Different World (albumi)|Different World]]*, Uriah Heepin albumi
* ”Different World”, Iron Maidenin kappale albumilta *A Matter of Life and Death*.
* *[[Different World (Rare Earthin albumi)|Different World]]*, Rare Earthin albumi
Hummer H1

**Hummer H1**, joka on HMMWV sota-ajoneuvon siviiliversio, tuli markkinoille vuonna 1992, se oli saanut julkisuutta Operation Desert Stormin aikana otetuista valokuvista. Se on hyvin pitkälti samanlainen kuin sotilasversio, mutta aseistus ja suojaus on poistettu. Myös sisustusta on parannettu mukavuuden nimissä. Mallia on valmistettu Yhdysvalloissa Indianassa, AM Generalin Mishiwakan tehtaalla. Keväällä 2006 GM kuitenkin ilmoitti, että se lopettaa H1:n valmistamisen samana kesänä, johtuen uusista vuoden 2007 päästömääräyksistä dieselmoottoreita varten. Näin ollen mallin kokonaistuotantomäärä jäi noin 12&nbsp;000 kappaleeseen, joka on murto-osa alkuperäisen sotilasversion valmistusmäärästä.

H1 on maasto-ominaisuuksiltaan lähes ainutlaatuinen, auto on leveästä raidevälistä johtuen erittäin vakaa myös maastossa ja se pystyy kahlaamaan 76&nbsp;cm syvässä vedessä sekä kiipeämään 56&nbsp;cm korkean esteen yli. Auton maavara on 41&nbsp;cm, joka johtuu siitä, että alustan suunnittelussa on käytettynä mallina kuorma-auton pohjaa. Autolla pystytään nousemaan 60 prosentin (noin 30 asteen) mäkeä. Monissa H1:ssä on CTIS-järjestelmä, jolla saadaan säädettyä rengaspainetta ohjaamosta käsin ajon aikana.

Autossa on myös muita erikoisuuksia, kuten jarrut, jotka eivät ole renkaissa vaan lähellä tasauspyörästöä. Lämmityslaite on korkealla ja taittuu osittain moottorin päälle.

Autossa on paljon muista autoista lainattuja osia. Etujarrusylinterit ovat AMC Eaglesta, ohjauspylväs Ford LTD:stä, virtalukko Ford Escortista ja käsinojat Jeep Cherokeesta.

## Kehitys
Hummerin edeltäjä Humvee saavutti suuren suosion Irakin sodassa, jonka johdosta kehitettiin siviilimalli Hummer H1.

Vuonna 1990, ennen H1:n myyntiin tuloa AM General testasi H1:tä London To Peking Motor Challengessa ralliautona, H1:t pärjäsivät kisassa hyvin ja kiipesivät jopa hiekkadyynejä ylös.

Vuonna 2003 H1:siä oli myyty 10&nbsp;877 kappaletta, seuraavina vuosina niitä tehtiin lisää 447 ja 374 kappaletta.

## Moottorit
### Bensiinimoottorit
***5.7** (Vortec)

### Dieselmoottorit
***6.2** (Detroit Diesel)
***6.5** (Detroit Diesel) - 127 kW @ 3400 r/min, 285 Nm @ 1700 r/min
***6.5 Turbo** (Detroit Diesel)
***6.6** (DMAX)

## Mitat
*Pituus: 4527 mm
*Leveys: 2197 mm
*Korkeus: 1915 mm
*Akseliväli: 3302 mm
*Raideleveys e/t: 1819 mm
*Maavara: 406 mm
*Omamassa: 3228 kg

## Lähteet

## Aiheesta muualla

* Hummerin viralliset kotisivut
Hummer H3

**Hummer H3** on ulkomitoiltaan pienin ja viimeiseksi jäänyt Hummer-malli. SUV-mallinen auto esiteltiin vuonna 2005. Yhdysvalloissa se tuli markkinoille toukokuussa 2005 ja lisäsi selkeästi Hummereiden kokonaismyyntilukuja. Aluksi mallia valmistettiin vain Shreveportissa, Louisianassa ja autot jäivät kaikki Pohjois-Amerikkaan. Vuoden 2007 alussa General Motors esitteli myös Etelä-Afrikan Struandalen tehtaalla valmistettavan H3:n, jota tullaan myymään ympäri maailman. Euroopassa uusi malli tuli myyntiin huhtikuussa 2007 ja myös oikealta ohjattava malli tuli saatavaksi samana kesänä.

Pohjois-Amerikan mallissa käytetään paljon yhteisiä osia Chevrolet Coloradon ja GMC Canyonin kanssa. Mallista on olemassa myös vuoden 2006 Detroitissa esitelty H3x-malli, joka eroaa normaalimallista lisävarusteiden osalta. H3:sen konseptiautomalli oli pick-up, mutta tuotantomallista tuli kuitenkin farmari. 

Etelä-Afrikassa valmistettu versio eroaa monin tavoin pohjoisamerikkalaisesta. Muun muassa valoumpioiden ja puskurien muodot ovat erilaiset. Samoin esimerkiksi lokasuojia on levennetty, jotta ne peittäisivät renkaat paremmin ja täyttäisivät joidenkin maiden lainsäädännön asettamat edellytykset.

Maaliskuussa 2007 esiteltiin Isossa-Britanniassa myös oikeanpuoleisella ohjauksella varustettu H3. Se valmistetaan Etelä-Afrikassa ja tulee tarjolle Ison-Britannian lisäksi muun muassa Australiassa ja Japanissa.

## Tekniikka
Ensimmäistä kertaa Hummerissa on mahdollista valita vaihteistoksi viisivaihteinen manuaalivaihteisto tai nelivaihteinen automaatti (Hydra-Matic 4L60). Neliveto toimii täysin elektronisesti. Varustukseen kuuluu myös GM:n Stabilitrak-ajonvakautusjärjestelmä.

Yhdysvalloissa moottorina toimii 3,5-litrainen Atlas-moottori.

***3.5** (Atlas) – 220 hv @ 5 600 r/min, 305 Nm @ 2 800 r/min

Etelä-Afrikassa valmistetussa versiossa käytetään 3,7-litraista viisisylinteristä Vortec-rivimoottoria. Moottorin huipputeho on 180 kW (224 hv).

* **3.7** (Vortec) – 180 kW (224 hv) @ 5 600 r/min, 328 Nm @ 4 600 r/min

## Mittoja
H2-malliin verrattuna H3 on 39 millimetriä lyhyempi, 171 millimetriä matalampi ja 73 millimetriä kapeampi. Auto ei ole juurikaan normaalia sedan-mallista autoa pidempi, joten sillä pystyy liikkumaan myös kaupunkiliikenteessä. Kääntöympyräksi ilmoitetaan 11,3 metriä. Maasto-ominaisuudet ovat kuitenkin Hummer-tyyliset, maavaran ollessa 216 millimetriä. Pienestä koostaan huolimatta H3 pystyy kahlaamaan syvemmällä vedessä kuin isoveljensä, Hummer H2. GM:n mukaan H3 pystyy etenemään 407 millimetrin syvyisessä vedessä 32 km/h ja 610 millimetrin syvyisessä vedessä 8 km/h. Koska pyörät on sijoitettu aivan korin kulmiin, on nousukulma edessä 37,5 astetta ja takana 34,6 astetta.
Paini kesäolympialaisissa 1932

**[[Kesäolympialaiset 1932|Los Angelesin kesäolympialaisten 1932]] [[paini]]ssa** kilpailtiin seitsemässä sarjassa sekä kreikkalais-roomalaisessa että vapaapainissa. Kaikki kilpailutapahtumat olivat miehille. Menestynein maa oli kuusi kultamitalia voittanut Ruotsi .

## Mitalistit
### Kreikkalais-roomalainen

### Vapaapaini

## Lähteet
* Olympic Games Greco-Roman Seniors 1932-08-04 Los Angeles (USA) International Wrestling Database 
* Olympic Games Freestyle Seniors 1932-08-01 Los Angeles (USA) International Wrestling Database 
* Wrestling at the 1932 Los Angeles Summer Games  Olympics at Sports-Reference.com 

### Viitteet
Kalle Moraeus

**Karl Anders Moraeus** (s. 15. heinäkuuta 1963 Orsa, Ruotsi) on ruotsalainen muusikko, pelimanni ja säveltäjä.

Moraeus oli aikaisemmin Tukholman kuninkaallisen filharmonisen orkesterin jäsen. Nykyään hän on Orsa spelmänin ja Benny Anderssons Orkesterin jäsen. Hän on myös rockyhtye Hej Kallen jäsen. Moraeus on esiintynyt useissa televisio-ohjelmissa, kuten ohjelmissa Allsång på Skansen ja Så ska det låta.

Vuonna 2006 Moraeus palkittiin Karamelodiktstipendiet-stipendillä.

## Diskografia
* 1991 – *Kalle Moraeus*
* 2001 – *Live in Köttsjön* (*Kalle & [[Bengt-Åke Jansson|Bengan]]*)
* 2003 – *Bitå* (*Kalle Moreaus & [[Hej Kalle]]*) 
* 2005 – *Julens bästa vänner* (*Kalle & Bengan*)
* 2005 – *Underbart* 
* 2013 – *Komma Hem*
* 2014 – *Kalles Bästa*

### Filmografia
* 1994 – Illusioner
* 1999 – Adam & Eva
* 2006 – Nisse Hults historiska snedsteg (tv-sarja)

## Aiheesta muualla
* Viralliset kotisivut
Paini kesäolympialaisissa 1928

**[[Kesäolympialaiset 1928|Kesäolympialaisten 1928]] [[paini]]ssa** kilpailtiin kreikkalais-roomalaisessa painissa kuudessa sarjassa ja vapaapainissa seitsemässä sarjassa. Ruotsi ja Suomi voittivat kumpikin kolme kultamitalia.

Kamppailut käytiin Bergvallin karsintajärjestelmällä. Erikoista oli, että vapaapainin 79 kg:n sarjassa Samuel Rabin saavutti pronssimitalin ottelemalla yhden kamppailun, jonka hävisi. 

## Mitalistit
### Kreikkalais-roomalainen

### Vapaapaini

## Lähteet
Maantiepyöräilyn klassikot

**Maantiepyöräilyn klassikot** ovat arvostetuimpia yksipäiväisiä kilpailuja maantiepyöräilyn kilpailukalenterissa. Suurin osa näistä läntisessä Euroopassa ajettavista kilpailuista on ollut ohjelmassa jo vuosikymmeniä, vanhimmat 1800-luvulta asti. Kilpailut pidetään osapuilleen samoihin aikoihin joka vuonna.

Suurin osa klassikoista kuului vuosina 2005–2008 kansainvälisen pyöräilyliiton pyörittämään UCI ProTouriin, 2009–2010 UCI World Rankingiin ja vuodesta 2011 UCI World Touriin. Tämä kilpailukiertue sisältää myös pidempiä etappiajoja kuten Italian, Ranskan ja Espanjan ympäriajot, Pariisi–Nizza-ajon, Dauphiné Libérén sekä yksipäiväisiä ei-klassikkoajoja. ProTour korvasi maantiepyöräilyn maailmancupin, joka koostui pelkästään yksipäiväisistä ajoista.

Viime aikoina viidestä kaikkein arvostetuimmasta klassikosta on alettu puhua 'monumentteina'.

## Monumentit

*Milano – San Remo (Italia) – vuoden ensimmäinen klassikko, italiaksi *La Primavera* (kevät), ajetaan yleensä maaliskuun lopulla. Ajettiin ensimmäistä kertaa 1907.
*Ronde van Vlaanderen (Belgia) – ensimmäinen 'kevätklassikko', ajetaan huhtikuun alussa. Ensimmäistä kertaa 1913.
*Pariisi–Roubaix (Ranska) – *La Reine* ("Klassikoiden kuningatar") tai *l'Enfer du Nord* ("Pohjoisen helvetti") sai alkunsa jo vuonna 1896 ja ajetaan viikko Ronde van Vlaanderenin jälkeen.
*Liège–Bastogne–Liège (Belgia) – *La Doyenne*, tämä klassikoista vanhin (vuodesta 1892), ajetaan huhtikuun lopulla. 
*Giro di Lombardia (Italia) – tunnetaan myös nimellä "Putoavien lehtien ajo", ajetaan lokakuussa.
Vain kolme ajajaa, kaikki belgialaisia, on voittanut kaikki 'monumentit': Roger De Vlaeminck, Rik Van Looy ja Eddy Merckx. Neljä muuta monumenttia voittanut irlantilainen Seán Kelly jäi täpärästi tämän joukon ulkopuolelle sijoituttuaan Flanderin ympäriajossa toiseksi kolmeen otteeseen (1984, 1986 ja 1987).

### Viime vuosien voittajia

## Muut klassikot
*Gent–Wevelgem (Belgia) – ensimmäisen kerran 1934, ajettu perinteisesti Ronde Van Vlaanderenin ja Pariisi–Roubaix'n välissä 
*Amstel Gold Race (Alankomaat) – tämä 1966 aloitettu kilpailu ajetaan yleensä huhtikuun puolessavälissä.
*La Flèche Wallonne (Belgia) – "Vallonian nuoli" sijoittuu yleensä Amstel Goldin ja Liège–Bastogne–Liègen väliin. Ajettiin ensi kertaa 1936.
*Eschborn-Frankfurt City Loop (Saksa), aiemmin *Rund um den Henninger Turm*, ajetaan vappuna, ensimmäinen kilpailu 1962. 
*Clásica de San Sebastián (San Sebastian Classic) (Espanja), ajetaan yleensä heinä-elokuun vaihteessa, ensimmäisen kerran 1981.
*Pariisi–Bryssel (Ranska/Belgia), ensimmäisen kerran jo 1893, ajettiin aiemmin keväällä, vuodesta 1973 syyskuulla.
*Pariisi–Tours (Ranska), ensimmäisen kerran 1896, ajetaan lokakuussa.

Joitakin entisiä klassikkoajoja ei enää ajeta, muun muassa äärimmäisen raskasta, 560 kilometrin pituista yksipäiväistä Bordeaux–Pariisia, joka oli ohjelmassa 1891–1988. Nykyisin amatöörikilpailuna ajettava, vuonna 1914 aloitettu Züri-Metzgete (eli Zürichin mestaruus) kuului ammattilaisten kalenteriin vuoteen 2006 saakka.
NBK

**NBK** voi tarkoittaa ainakin seuraavia:

* *[[Syntyneet tappajiksi]]* (*Natural Born Killers*), elokuva vuodelta 1994
* Natural Born Killers, suomalainen rikollisjärjestö
* NBK, Suvarnabhumin kansainvälisen lentoaseman väliaikainen IATA-koodi; nykyään BKK
* Nabeya Bi-tech Kaisha, japanilainen teollisuusyritys
* Kuwaitin kansallispankki (National Bank of Kuwait), kuwaitilainen pankki
* NBK-, *Nathan Schmitt* (s. 1994), ranskalainen ''Counter-Strike: Global Offensive -pelaaja.
Janne Virtanen (voimamies)

**Janne Virtanen** (s. 15. marraskuuta 1969) on janakkalalainen voimamies, joka on voittanut maailman vahvin mies -kilpailun ja useita Suomen vahvin mies -kilpailuita. Hän on ammatiltaan kirvesmies ja hänen harrastuksiaan ovat keilailu, kalastus ja rullaluistelu. Janne Virtanen palasi maailman huipulle vuonna 2007 saavuttaen paikan Maailman vahvin mies -kilpailuun ollen 5. GP-kilpailussa Norjan Gulissa.

## Saavutuksia
*Maailman vahvin mies 1. 2000
*Maailman vahvin mies 2. 1999
*Maailman vahvin mies 3. 2001
*Joukkue-MM 1. 1999
*Joukkue-MM 1. 2000
*Joukkue-MM 1. 2001
*Joukkue-MM 1. 2003
*Euroopan vahvin mies 2. 2001
*Suomen vahvin mies 1998
*Suomen vahvin mies 1999
*Suomen vahvin mies 2000
*Suomen vahvin mies 2001

*18 SM-mitalia painista

* MM-hopeaa sumopainista

## Lähteet
Yasir Gaily

**Yasir Gaily** (s. 1977) on suomalainen käsikirjoittaja ja suomentaja. Gaily on ollut mukana käsikirjoittamassa television komediasarjaa *[[Ähläm Sähläm]]* ja satiirisarjoja *[[Uutisvuoto]]*, *[[Noin viikon uutiset]]* ja *[[Noin viikon studio]]*.

Gaily on toiminut Suomessa rasismin vastustajana ja voitti vuonna 1996 pidetyn rasismin vastaisen kirjoituskilpailun kirjoitelmallaan ”Musta valo, valkeat varjot”. Hän oli myös Suomen ensimmäinen TV-chat-ohjelman juontaja TVTV!-kanavalla heinäkuussa 2000 alkaneessa *Chat Show* -ohjelmassa. Chat-juontajan työt hän lopetti heinäkuussa 2001 ja alkoi keskittyä kirjojen suomentamiseen.

## Suomennoksia
* 
* 
* 
* 
* 

## Lähteet

## Aiheesta muualla
*
Sähkönsinistä sinfoniaa

__NOTOC__
**Sähkönsinistä sinfoniaa** on Kilven esikoisalbumi, joka julkaistiin vuonna 2003. Se nousi Suomen virallisen listan sijalle 32.

## Kappaleet
Kaikki kappaleet säveltänyt Petteri Kilpi, sanoittanut Taage Laiho sekä sovittanut Kilpi ja Laiho, ellei toisin mainittu.

#
#
#
#
#
#
#
#
#
#
#

## Kokoonpano

### Yhtye
* Tapio "Taage" Laiho – laulu
* Petteri "Pete" Kilpi – kitara ja taustalaulu
* Aleksi "Alba" Summe – kitara ja taustalaulu
* Janne Karttila – rummut
* Janne Laaksonen – basso ja taustalaulu
* Juha "Kukkis" Kukkola – koskettimet ja taustalaulu

### Tuotanto
* Petteri Kilpi – tuottaja, äänittäjä (Studio Salsvilla, Kopparö ja Studio Mielisholm, Parainen)
* Vekke Mäki – miksaaja, masteroija (Go Records Studio, Sandö, Nauvo)
* Juuso Rantasalo – miksaaja (kappale "Kaksihaarainen kieli")
* Sami Kuronen – kuvat
* Jerry Hellström – kuvat
* Eija Haapanen – kuvat
* Jari Alhanen – kannet

## Arvostelut
* Imperiumi.net: 9+/10
* Soundi: 

## Lähteet

## Aiheesta muualla
* 
*
Paini kesäolympialaisissa 1924

**[[Kesäolympialaiset 1924|Pariisin kesäolympialaisten 1924]] [[paini]]ssa** kilpailtiin kreikkalais-roomalaisessa painissa kuudessa sarjassa ja vapaapainissa seitsemässä sarjassa. Kaikki olivat miehille.

## Mitalistit
### Kreikkalais-roomalainen

### Vapaapaini

## Lähteet
* Olympic Games Greco-Roman Seniors 1924-07-06 Paris (FRA) International Wrestling Database 
* Olympic Games Freestyle Seniors 1924-07-11 Paris (FRA) International Wrestling Database 
* Wrestling at the 1924 Paris Summer Games  Olympics at Sports-Reference.com
Kääpiömarmosetti

**Kääpiömarmosetti** eli **kääpiösilkkiapina** eli **pikkumarmosetti** (*Callithrix pygmaea*, aik. *Cebuella pygmaea*) on Etelä-Amerikassa Amazonin yläjuoksulla Perun, Ecuadorin, Kolumbian, Bolivian ja Brasilian metsissä elävä maailman pienin apina. Se painaa vain noin 100–150 grammaa. Suomen Lajitietokeskus suosittelee käyttämään lajista nimeä pikkumarmosetti.

Kääpiömarmosetit ovat omnivoreja eli ne ovat kaikkiruokaisia. Ne syövät muun muassa hyönteisiä, hedelmiä ja lehtiä. Lisäksi ne syövät myös kumipuun kumia. Ne rikkovat kumipuun pintaa, jolloin puu joutuu paikkaamaan haavan erittyvällä kumilla. Kääpiömarmosetti syö sitten paikattujen haavojen päälle tullutta kumia.

Kääpiömarmosetit ovat vain noin 15 cm pitkiä. Lisäksi niiden häntä on noin 15–20 cm pitkä. Pienestä koosta huolimatta kääpiömarmosetit voivat hypätä jopa viiden metrin päähän ilmassa.

## Lähteet
* David Attenborough: Nisäkkäiden maailma, jakso 9: Sosiaaliset kiipijät

### Viitteet
Kaius Peltonen

**Kaius Peltonen** (s. 15. toukokuuta 1987) on suomalainen lentopalloilija. 

## Ura
### Nuoruusvuodet
Peltonen on opiskellut Kuortaneen urheilulukiossa maan parhaiden lukioikäisten lentopalloilijoiden kanssa. Peltosella on takana monia nuorten maaotteluita. Hänen kasvattajaseuransa on Raision Loimu, jossa hän pelasi uransa ensimmäiset SM-liigaottelut kaudella 2006.

### SM-liiga

Peltosen ensimmäinen SM-liigakausi kaudella 2006, kun hän esiintyi kasvattajaseuransa Raision Loimun riveissä. Seuraavalla kaudellaan SM-liigassa hän nousi Loimun joukkueen kantavaksi voimaksi passipelissä. Kaudella 2008 Peltonen oli jo joukkueen ykköspassari, ja eteni Loimun kanssa aina puolivälieriin saakka. Kaudella 2009 hän pelaa Vammalan Lentopallon riveissä.

## Muuta

Kaiuksen veli Markus Peltonen on myös lentopalloilija. Veljekset pelasivat samassa joukkueessa kaudella 2009.

## Joukkueet

* 2006-2008 Raision Loimu
* 2008-2009 Vammalan Lentopallo

## Lähteet
Karvinen (piirrossarja)

**Karvinen** () on vuosina 1988–1994 valmistunut yhdysvaltalainen piirrossarja, joka perustuu Jim Davisin sarjakuvaan *[[Karvinen]]*. Alkujaan CBS-kanavalla esitetty sarja käsittää 121 puolituntista jaksoa. Sarjan on luonut yhdysvaltalainen ohjaaja ja tuottaja Phil Roman ja sen on käsikirjoittanut itse sarjakuvan luoja Jim Davis. Osa sarjan kohtauksista perustuu Davisin toiseen sarjakuvaan *[[Orson (sarjakuva)|Orson]]*. Sarja palkittiin vuonna 1989 Young Artist -palkinnolla parhaana piirrossarjana. Karvisen ääntä esitti näyttelijä Lorenzo Music. 

## Sarjan sisältämät osiot
### Karvinen
Juoni on hyvin samanlainen kuin Karvinen-sarjakuvissakin. Karvinen viettää aikaa syöden lasagnea, juoden kahvia, pelotellen postimiestä ja kiusaten Oskua. Esko on aivan epätoivoinen ja Osku aivoton. Joskus juoni kuitenkin menee erilaiseksi kuin sarjakuvissa. Karvinen joutuu usein Oskun kanssa erilaisiin kommelluksiin, ja monesti Eskokin joutuu mukaan.

### Orsonin farmi
Näissä jaksoissa esiintyvät Orson-sarjakuvan hahmot: Orson, Roi, Polo, Bää, Lanoliini, Myssykkä ja Kirjuri. Yleensä näissä jaksoissa piilee opetus. Joissakin Orson taas opettaa jotakin. Esimerkiksi kerran hän opetti Pololle ja katsojille piirretyn tärkeimmät asiat.

### Karvisen lyhykäinen
Nämä lisät ovat puolen minuutin pituisia animaatiopätkiä, joiden juoni on otettu suoraan Karvisen sunnuntaisarjoista.

### Orsonin lyhykäinen
Sama kuin Karvisen lyhykäinen, mutta niissä seikkailevat Orson kavereineen. Suurin osa näistä lyhykäisistä on keksitty tv-sarjaa varten. Vain muutama on otettu suoraan sunnuntaisarjoista.

### Kirku-Binky
Kirku-Binkyt ovat yhtä pitkiä kuin lyhykäiset. Ero lyhykäisiin on se, että jokin henkilö tekee yleensä jotain tarkkaavaisuutta vaativaa ja Binky-klovni tulee pilaamaan sen huutamalla esimerkiksi: "Heei golffari!!!!". Sitten Binkyn uhriksi joutunut henkilö hermostuu ja suuttuu Binkylle. Kirku-Binkyt on suunniteltu ainoastaan tv-sarjaa varten eli ne eivät perustu Davisin sarjakuviin.

## Äänirooleissa
**Alkuperäiset ääninäyttelijät****Suomalaiset ääninäyttelijät**

## Sarja Suomessa
Suomessa sarjaa esitti ensimmäisen kerran Yle TV2-kanava 1990-luvun alkuvuosina. Sarja esitettiin ensimmäisen kerran uusintana vuosina 1998–1999 Yle TV2-kanavalla. Viimeisimmän kerran sarjaa esitettiin tekstityksillä uusintana vuosina 2010–2012 MTV3-, Sub- sekä Sub Juniori-kanavilla.

## Julkaisut
FS-Film julkaisi vuonna 2003 piirrossarjan jaksoja kolmella DVD:llä, joihin oli tehty suomenkielinen jälkiäänitys: 
* Karvinen TV-sarja #1
* Karvinen TV-sarja #2
* Karvinen TV-sarja #3

## Lähteet

## Katso myös
* Luettelo Karvisen tv-spesiaaleista
Scum

**Scum** on grindcore-yhtye Napalm Deathin vuonna 1987 julkaistu debyyttialbumi. Sitä pidetään usein yhtenä ensimmäisistä grindcore-albumeista ja melko merkittävänä genren kehityksen kannalta. Albumin kappaleet on säveltänyt ja sanoittanut yhtyeen rumpali Mick Harris.

Levyn a-, ja b-puolilla soittaa molemmilla eri kokoonpano (lukuun ottamatta rumpali Mick Harrisia, joka soittaa molemmilla puolilla) ja ne on äänitetty eri ajankohtina. A-puoli on äänitetty elokuussa 1986, B-puoli yhdeksän kuukautta myöhemmin, toukokuussa 1987.

Kappale *You Suffer* on mainittu Guinnessin Ennätysten Kirjassa maailman lyhimpänä kappaleena: sen pituus on ainoastaan 1,316 sekuntia.

## Kokoonpanot

### A-puoli

*Nicholas Bullen &ndash; laulu, basso
*Justin Broadrick &ndash; kitara, laulu
*Mick Harris &ndash; rummut

### B-puoli

*Lee Dorrian &ndash; laulu
*Jim Whitely &ndash; basso
*Bill Steer &ndash; kitara
*Mick Harris &ndash; rummut

## Kappaleet

### A-puoli

#Multinational Corporations &ndash; 1:06
#Instinct of Survival &ndash; 2:26
#The Kill &ndash; 0:23
#Scum &ndash; 2:38
#Caught...In a Dream &ndash; 1:47
#Polluted Minds &ndash; 0:58
#Sacrificed &ndash; 1:06
#Siege of Power &ndash; 3:59
#Control &ndash; 1:23
#Born on Your Knees &ndash; 1:48
#Human Garbage &ndash; 1:32
#You Suffer &ndash; 0:01

### B-puoli

#Life? &ndash; 0:43
#Prison without Walls &ndash; 0:38
#Point of No Return &ndash; 0:35
#Negative Approach &ndash; 0:32
#Success? &ndash; 1:09
#Deceiver &ndash; 0:29
#C.S. &ndash; 1:14
#Parasites &ndash; 0:23
#Pseudo Youth &ndash; 0:42
#Divine Death &ndash; 1:21
#As the Machine Rolls On &ndash; 0:42
#Common Enemy &ndash; 0:16
#Moral Crusade &ndash; 1:32
#Stigmatized &ndash; 1:03
#M.A.D. &ndash; 1:34
#Dragnet &ndash; 1:01

## Aiheesta muualla
* 
*
Maria Vaara

**Maria Vaara** (ent. **Maija Haataja**) (29. joulukuuta 1931 Kuhmo – 23. kesäkuuta 1992 Oulu) oli suomalainen kirjailija. Vaara julkaisi teoksensa vuosina 1973–1982 ja hänen tuotantoonsa kuuluu omaelämäkerrallisia ja fiktiivisiä romaaneja, runoja, kuunnelmia ja nuorten saturomaani. Vaara sai Gummeruksen Kaarlen päivän palkinnon vuonna 1976. Hänen teoksensa käsittelevät usein omakohtaisesti koettua suhdetta skitsofreniaan ja psykiatrisiin hoitomenetelmiin ja niissä kuvataan erityisesti psykoottisia kokemuksia yksilön näkökulmasta.

Vaaran omaelämäkerralliseen romaanisarjaan voidaan lukea viisi teosta: *Likaiset legendat* (1974), *Kuuntele Johannes* (1975), *Toinen hengitys* (1976), *Myrkkyseitikki* (1980) ja *Tulilintu* (1982). Sarja kuvaa päähenkilön elämää, sairautta ja elpymistä.

Maria Vaara valmistui ylioppilaaksi Helsingin Käpylän yhteiskoulusta 1953. Hän toimi kirjastonhoitajana ja opettajana Kainuussa 1953–1970. Oulussa hän asui vuodesta 1977 lähtien. Hän sai valtion ylimääräisen taiteilijaeläkkeen toukokuusta 1987 alkaen.Vaara kuoli kuusikymmentävuotiaana ja hänet haudattiin Oulun hautausmaalle. Kirjailija Sarianna Vaara on hänen tyttärensä.

## Teokset
### Runoja
* 
* 
* 

### Proosaa
* 
* 
* 
* 
* 
* 
* 
* 

## Palkinnot
* Gummeruksen Kaarlen päivän palkinto 1976

## Lähteet

## Kirjallisuutta
* Laine, Heidi: "Mariasta on minäksi: Kerrottu minuus ja mielen sairaus Maria Vaaran omaelämäkerrallisissa teoksissa". Tampereen yliopisto 2005. (pro gradu -tutkielma)
*Ovaska, Anna: "Toisia todellisuuksia, murtumia kielessä ja subjektissa. Mielen sairaus ja kirjoittaminen terapiana Maria Vaaran omaelämäkerrallisessa tuotannossa". Helsingin yliopisto 2011. (pro gradu -tutkielma)
*Ovaska, Anna:&nbsp;*[http://urn.fi/URN:ISBN:978-951-51-5743-0 Fictions of Madness: Shattering Minds and Worlds in Modernist Finnish Literature]*. Helsingin yliopisto, 2020. .
**Suomen kirjailijat 1945–1980.* SKS.
* *Sain roolin johon en mahdu.* SKS 1989.
*Vaara, Sarianna: *Huomenkellotyttö.* Like 2013. (romaani)

## Aiheesta muualla
* Kirjasampo.fi: Maria Vaara
* Maria Vaaran elämä tai hänen kirjansa 
* Annansilmät
* Kajaanin Kaupunki. Kainuu-aiheiset kirjat: Maria Vaara
Joigny

**Joigny** on ranskalainen kaupunkikunta, joka sijaitsee Yonnen departementissa Burgundin alueella.

## Maantiede
Joignyn kaupunki sijaitsee Yonnen departementin keskustassa ja sieltä on 140 kilometriä kaakossa sijaitsevaan Pariisiin. Kaupunki on rakentunut Yonne-joen varrelle.

## Historia
Kaupungin alueella on ollut asutusta jo neoliittisellä ajalla, josta ovat todisteina useat esiinkaivetut asutuskeskittymät. Roomalaisajalla kaupungin nimeksi muodostui *Joviniacum*. Sensin kreivi Raynard vanhempi rakennutti paikalle linnoituksen, joka on alkuna nykyiselle kaupungille. Kaupungin virallisena perustamisvuotena pidetään vuotta 996. Suuri tulipalo tuhosi melkein lähes koko puusta rakennetun kaupungin vuonna 1539.

Kaupunki sijaitsi aina Ranskan vallankumoukseen saakka Champagnen maakunnassa. Joignyn kreivit olivat herttuakunnan ensimmäisiä päärejä.

Kaupunki rakennettiin alun perin korkeaan nimenkärkeen, joka oli paikalle niin puolustuksellisesti kuin kaupankin kannalta edullinen sijainti koska sen dominoi leveää jokea, joka oli kommunikaation keskeinen väylä. Paikalle rakennettu silta ol yhteystekijä luonnonrikkaiden jokirantamien välillä, ja toi kaupungille vaurautta.

Kaupunki koki voimakkaita pommituksia toisen maailmansodan aikana. Kaupungin keskuaukio, La place Saint-Jean tuhoutui näissä pommituksissa melko täydellisesti, kuten myös uudelleen rakennettu kruununvoudin talo.

## Nähtävyyksiä
*Vanha keskusta, jossa jotkut talot ovat uudelleen rakennettu toisen maailmansodan jälkeen. 
*Renessanssin kaudelta peräisin oleva linna, joka kuului Condi-suvulle.
**La côte Saint-Jacques* hotelli-ravintola, jolla on kolme Michelin-tähteä ja siten on yksi maan huippuravintoloista.

## Lähteet

## Aiheesta muualla

*Kaupungin viralliset sivut 
*Kaupungin matkailuneuvonnan sivut
VICE

**VICE** (**V**ersat**I**le **C**ommodore **E**mulator) on emulaattori, jolla voidaan ajaa useimpia 8-bittisten Commodore-tietokoneiden ohjelmia, mukaan lukien Commodore 64:n. VICE on avoimen lähdekoodin ohjelma joka toimii mm. Unixeilla, Windowsilla, ja Mac OS X:llä.

## Historia
VICE:n kehitystyö alkoi vuonna 1993, kun suomalainen ohjelmoija Jarkko Sonninen aloitti projektin. Sonninen jättäytyi pois aloittamastaan projektista vuonna 1994. Myös suomalaiset Jouko Valtanen ja Teemu Rantanen olivat mukana kehitystyössä vuodesta 1993 alkaen, mutta jättäytyivät pois jatkokehitystyöstä lähivuosien aikana.

## Lähteet

## Aiheesta muualla
* VICE:n kotisivu
Houari Boumédiènne

**Houari Boumédiènne** (, 23. elokuuta 1932 – 27. joulukuuta 1978) oli algerialainen poliitikko, joka toimi Algerian presidenttinä joulukuusta 1976 lähtien kuolemaansa saakka. 

Hän syrjäytti vuonna 1965 maan itsenäisyysliikettä johtaneen Ahmed Ben Bellan ja asetti maan johtoon vallankumousneuvoston. Boumédienne oli vallankumousneuvoston puheenjohtaja ajanjaksolla 19. kesäkuuta 1965 – 12. joulukuuta 1976. Presidentin tehtävän hän sai, kun maa sai uuden kansalliskokouksen vuonna 1976. Kansalliskokouksen vaalissa ainoa sallittu puolue oli Ben Bellan perustama FLN. 

## Lähteet

## Aiheesta muualla
Kolera (yhtye)

**Kolera** on Oulussa vuonna 1985 perustettu suomenkielistä rockia soittava yhtye, jonka avainhahmot ovat alusta alkaen olleet oululainen lauluntekijä-kitaristi-laulaja Rike Pietilä ja rantsilalainen rumpali Rauno (Rane) Kesti.

## Historia
Kolera perustettiin Oulussa vuonna 1985. Yhtye äänitti ensimmäisen demonsa oululaisella SM-studiolla samana vuonna. Manageri-tuottaja Antti Porkka innostui yhtyeestä ja ehdotti singlen tekemistä. Hän esitteli Koleran Love Recordsin Atte Blomille, joka vakuuttui yhtyeen mahdollisuuksista. Ensimmäinen single ”Beibi älä lyö / Kaasu pohjaan” julkaistiin ANA-levymerkillä Porkan ja Blomin Megamanian yhteisjulkaisuna tammikuussa 1987. Single sai hyvin radiosoittoa, ja Koleran ensimmäinen pitkäsoitto *Liekki lepattaa* ilmestyi saman vuoden kesällä. Yhtye teki vuosina 1987–1989 keikkoja ja singlejä.

Joulun alla 1989 julkaistiin rap-irroittelu ”Suomi on Euroopan kallein maa”, josta tuli yllättäen Koleran suurin hitti. Uutta pitkäsoittoa tehtiin vuoden ajan, ja tammikuussa 1991 ilmestyi toinen albumi, edellä mainitun rap-kappaleen sisältävä *Maamme laulu*.

Vuosina 1991–1993 Kolera eli aktiivisinta aikaansa ja keikkaili ympäri Suomen liki sadan keikan vuosivauhdilla. Vuoden 1992 syksyllä julkaistiin kolmas pitkäsoitto *Suolaista ja makeaa*. Kappaleet soivat hyvin radiossa, ja yhtyeen ”Anna mulle lovee” -niminen suomennos Spencer Davis Groupin ”Gimme some Lovin” -kappaleesta voitti Jukka Virtasen juontaman *Levyraadin* kesällä 1992.

Kolera julkaisi vuosina 1987–1996 kolme pitkäsoittoa ja 12 singleä ja oli lisäksi mukana lukuisilla eri kokoelmilla. Sen jälkeen yhtye jäi tauolle vuosiksi 1997–2001. Toukokuussa 2010 Kolera julkaisi kokoelmalevyn *Taudinkuva 1987–2010*, joka sisältää myös uuden kappaleen ”Päin persettä”.

Nykyään Kolera keikkailee alkuperäisellä kokoonpanollaan.

## Yhtyeen nykyinen kokoonpano
* Rike Pietilä (kitara, laulu)
* Rane Kesti (rummut)
* Jarmo Mattila (kitara, taustalaulu)
* Mika Heiskanen (basso)

### Yhtyeessä vaikuttaneet soittajat
* Heikki Kukkonen (kitara, laulu) (27.10.1965–11.5.2004)
* Pete Pirnes (basso, laulu)
* Olli Tuomainen (saksofoni, kitara)
* Petteri Klintrup (koskettimet, laulu)
* Kari Räty (basso)
* ”Watti” Matti Niemi (basso)

## Julkaisut
### Pitkäsoitot
* *Liekki lepattaa* (1987)
* *Maamme laulu* (1991)
* *Suolaista ja makeaa* (1992)
* *Taudinkuva 1987–2010* (2010)

## Aiheesta muualla

* Koleran kotisivut
Sätkyukot

**Sätkyukot** on lastenmusiikkiyhtye Fröbelin Palikoiden kolmas albumi. Se julkaistiin vuonna 1994. Kappaleesta "Hänkki Pänkki" tehtiin vuonna 1996 uusittu versio videota *[[Parhaat leikkilaulut 2]]* varten. Lisäksi mukana on muutama ruotsalaisen Mora Träsk -yhtyeen kappale "Lisa", Lillrankin suomenkielisenä käännöksenä nimellä "Lilli". Sormitaputus on suomennos Mora Träskin kappaleesta "Enfingerklappen".

## Kappaleet
# 
# 
# 
#  (Enfingerklappen, Mora Träsk)
# 
# 
# 
# 
# 
# 
# 
# 
# 
# 
# 
#  (Lisa, Mora Träsk)
# 
# 
# 

## Kokoonpano
* Mats Lillrank – kitara, laulu
* Hannu Mäkelä – rummut
* Ari Bergström – kosketinsoittimet, taustalaulu, haitari
* Timo Nuutinen – basso, laulu raidalla 17, taustalaulu, äänet, haitari

+

* Reijo Lehtovirta – saksofoni
Markku Nieminen (lentopalloilija)

**Markku Nieminen** (s. 1987) on suomalainen lentopalloilija, joka on pelannut lentopallon SM-liigassa Raision Loimun ja Valkeakosken Isku-Veikkojen joukkueissa. Hän on pelannut pääsarjassa 77 ottelua.

Nieminen on Raision Loimun oma kasvatti ja pelasi kaudella 2008 liigassa jo kolmannen kautensa. SM-liigapelien lisäksi Nieminen on pelannut ykkössarjaa Loimun farmijoukkue VG-62:ssa. Markku Nieminen on aiemmin pelannut pääsääntöisesti yleispelaajan roolissa, mutta uuden päävalmentajan Ruben Wolochinin ajatuksissa on treenauttaa häntä myös kakkosmieheksi liberon tehtäviin. Kaudella 2007–2008 osa Niemisen ajasta kului Lahdessa Puolustusvoimien Urheilukoulussa, jossa hän astui palvelukseen kesäkuun alkupuolella.

## Lähteet
Ruben Wolochin

**Ruben Wolochin** on argentiinalainen lentopallovalmentaja, joka valmentaa 2008–2009 kaudella Lentopallon SM-liigassa pelaavaa Raision Loimun joukkuetta.

## Ura Suomessa

Woloxhin aloitti valmentamisen Suomessa LiigaEurassa, joka pelaa naisten SM-liigassa. LiigaEuraa hän valmensi kaksi kautta vuosina 2005-2007. Hän palasi takaisin miesten valmennukseen kun hän solmi Loimun kanssa 1+1-vuotisen sopimuksen 2007–2008-kaudeksi. Jota hän jatkoi ensimmäisen kautensa jälkeen yksivuotisella sopimuksella. Hän on valmentanut ennen Suomeen tuloaan 2005 kotimaansa lisäksi Espanjassa ja Tanskassa. Suomea Wolochin ei vielä puhu, joten päävalmentaja ohjaa suomalaisia pelaajia englannin kielellä, jota Wolochin puhuu sujuvasti.
 
## Persoona

Wolochin on erittäin aurinkoinen ja positiivinen persoona. Suosittelijana toimineet edelliset seurat ovat kehuneet Wolochinia erittäin vaativaksi valmentajaksi. Hän tulee jatkamaan Loimussa määrätietoista nuorten lahjakkuuksien kehittämistä. Tämä tarkoittaa Loimun liigajoukkueen valmentamisen ohella aamuharjoitusten vetämistä Aurajoen Urheilulukiossa ja Turun Urheiluakatemiassa.

## Ura

Ruben Wolochin on toiminut erilaisissa valmennustehtävissä vuodesta 1992 lähtien. Kotimaassaan hän on valmentanut naisia pääsarjatasolla ja vetänyt junioritoimintaa eri seuroissa. Miesten valmennuksessa Wolochin oli ensimmäisen kerran mukana jo kausina 1992–1994, kun hän toimi Argentiinassa A1-Liigan Club Regatas Santa Fe -joukkueen apuvalmentajana. 

Miesten päävalmentajana hän toimi ensimmäisen kerran Espanjassa kaudella 2002–2003. Kaudella 2003–2004 hän nosti espanjalaisen Club Voley Guaddan A2-sarjasta maan pääsarjaan, A1:een. Nousun jälkeen Wolochin lähti Tanskaan SK Århusin miesten pääsarjajoukkueen valmentajaksi. Tanskan kaudellaan hän valmensi hopeaa sekä liigassa että cupissa. Tanskasta Wolochin siirtyi Suomeen ja Euraan, jossa hän on valmentanut nyt kahden vuoden ajan tutustuen samalla suomalaisiin ihmisiin, kulttuuriin ja lentopalloiluun.

## Tutkinto

Wolochin on suorittanut Argentiinassa suomalaista korkeakoulututkintoa vastaavat opinnot valmennuksesta ja urheilutieteistä. Lisäksi hän on suorittanut mm. FIVB:n Level 1 –valmentajatutkinnon.
Smear Campaign

**Smear Campaign** on grindcore-yhtye Napalm Deathin vuonna 2006 julkaistu albumi. Sanoituksiltaan levy on teema-albumi, joka kritisoi ja kyseenalaistaa uskontoja . Levyn kannessa symboloidaan teemaa monin tavoin: keskellä näkyy kommandopipoon puettu pääkallo, jonka otsassa on kristinuskon iktys-symboli. Kallon oikealla puolella on sirppi, jonka terässä lukee "Freedom is the wage of sin" (suom. *Synnin palkka on vapaus*). Kallon vasemmalla puolella näkyy mielenosoituskylttejä, joissa lukee iskulauseet "You are either with us or against us" sekä "No choice" (suom. *Ei valinnanvapautta*). Kuvan taustana on hautausmaa ja koko kuva on ympyröity patruunavyöllä.

Levy on julkaistu normaalin CD-version lisäksi myös pahvikantisena digipak-versiona, jolla on mukana 2 bonusraitaa.

## Kappaleet
#Weltschmertz &ndash; 1:27
#Sink Fast, Let Go &ndash; 3:22
#Fatalist &ndash; 2:50
#Puritanical Punishment Beating &ndash; 3:25
#When All Is Said and Done &ndash; 3:00
#Freedom Is the Wage of Sin &ndash; 3:08
#In Deference &ndash; 3:13
#Short-Lived &ndash; 3:05
#Identity Crisis &ndash; 2:43
#Shattered Existence &ndash; 3:10
#Eyes Right Out &ndash; 3:13
#Call that an Option &ndash; 3:02 - *levyn Digipak-version bonusraita*
#Warped Beyond Logic &ndash; 1:59
#Rabid Wolves (For Christ) &ndash; 1:23
#Deaf and Dumbstruck (Intelligent Design) &ndash; 2:45
#Persona Non Grata &ndash; 2:46
#Smear Campaign &ndash; 2:47
#Atheist Runt &ndash; 6:43 - *levyn Digipak-version bonusraita* 
#Weltschmertz (pidennetty versio) &ndash; 4:38 - *levyn Japani-version bonusraita*

## Kokoonpano
* Mark "Barney" Greenway &ndash; laulu
* Shane Embury &ndash; basso, taustalaulu
* Mitch Harris &ndash; kitara, taustalaulu
* Danny Herrera &ndash; rummut

+

* Anneke van Giersbergen &ndash; vieraileva laulaja kappaleissa *Weltschmertz* ja *In Deference*

## Arvostelut
* Allmusic: 
* Blabbermouth: 9.5/10
* Chronicles of Chaos: 9.5/10
* Imperiumi.net: 
* Sea of Tranquility: 
* Soundi: 

## Lähteet

## Aiheesta muualla
* 
*
Merien happamoituminen

**Merien happamoituminen** tarkoittaa merien pH-arvon pienenemistä, joka johtuu pääasiassa hiilidioksidin sitoutumisesta meriin ja osittain meriin satavista happosateista. Meret ovat luontaisesti lievästi emäksisiä, sillä meriveden pH on hieman yli 8, mutta korkea ilmakehän hiilidioksidipitoisuus voi laskea merien pH:ta voimakkaasti laajoilla alueilla.

Hiilidioksidin luonnollinen imeytyminen meriin lieventää ihmisperäisten hiilidioksidipäästöjen vaikutusta ilmastoon, mutta samalla happamoitumisesta on arvioitu seuraavan vaikutuksia muun muassa merien eliöstöihin, heijastavuuteen ja pilvisyyteen.

## Hiilen kiertokulku

Ilmakehän kasvaneesta hiilidioksidipitoisuudesta seuraa, että meriveteen imeytyy yhä enemmän hiilidioksidia.  Hiilidioksidin (CO2) ja veden (H2O) reagoidessa syntyvä hiilihappo (H2CO3) muodostaa edelleen bikarbonaatti- ja karbonaatti-ioneja (HCO3&minus; ja CO32&minus;). Reaktiossa vapautuu pH-arvoja laskevia oksoniumioneja (H3O+), jotka pienentävät meriveden pH-arvoa. Oksoniumionit voivat edelleen yhdistyä hydroksidi-ionien (OH-) kanssa hetkeksi tai pidemmäksi ajaksi, mikä vähentää merellisille eliöille tärkeän kalsiumkarbonaatin (CaCO3) muodostumista. Hiilidioksidia, happea ja muita kaasuja liukenee mereen aina. 

## Happamoituminen
Merien pintavesien happamuuden on arvioitu lisääntyneen 8,179:stä 8,104:ään (–0,075) aikavälillä 1751–1994. Meriveden odotetaan happamoituvan entisestään 7,949:ään (–0,230) vuoteen 2050 mennessä ja 7,824:ään (–0,355) vuoteen 2100 mennessä. Tämä vastaisi 100–150&nbsp;% kasvua vetyionipitoisuudessa. Merien happamuuden muutoksista palautuminen kestää tuhansia vuosia.

## Mahdolliset vaikutukset
Kaikista ihmisen kahden vuosisadan aikaisista hiilidioksidipäästöistä noin 40&nbsp;% on imeytynyt meriin ja aiheuttaa happamoitumista. Kun meret happamoituvat, monien ekosysteemin kannalta tärkeiden organismien toiminta vaikeutuu. Tämän seurauksena kaloja, pieneliöitä ja nilviäisiä arvioidaan kuolevan sukupuuttoon. Esimerkkejä ovat korallit ja monien vedenelävien ravinto plankton. Merten happamoituminen vaikuttaa merten pilvisyyteen, heijastavuuteen ja äänen kulkuun vedessä.

## Happamoitumisen luonnolliset torjujat
Merten happamoitumista torjuvat kalkkikiveä muodostavat kalsiumkarbonaatit, joita liukenee mereen luultavasti mikroskooppisten planktoneliöiden pintakerroksen alta. Myös luukalojen on ehdotettu tuottavan kalsiumkarbonaattia.

## Lähteet

## Aiheesta muualla

* RealClimate: The Acid Ocean – the Other Problem with CO<sub>2</sub> Emission
Konferenssi

**Konferenssi** on tapahtuma, joka on yleensä järjestetty tutkimusta, koulutusta, kollegoiden tapaamista tai valikoidusta aiheesta keskustelemista varten. 

Konferensseilla on yleensä enemmän tai vähemmän tiukasti järjestäjien suunnittelema aikataulu, jonka lomassa konferenssivieraat voivat myös tavata toisiaan. Yleensä mukaan on kutsuttu myös aiheeseen liittyviä puhujia, jotka pitävät luentomuotoisia esityksiä. Tapahtumaan voi liittyä myös paneelikeskustelu. Konferenssin järjestävänä tahona toimii yleensä yhdistys, yritys, julkaisu tai yksityishenkilö.

Konferensseja pidetään usein konferenssikeskuksissa tai hotelleissa, joissa on konferenssitiloja. Epäkaupallisia konferensseja järjestetään Suomessa varsin usein yliopistojen yhteydessä tai jopa näiden tiloissa.

Näitä kokoontumisia järjestetään ajoittain myös vapaamuotoisemmista aiheista. Esimerkkejä ovat roolipelaajien konferenssi Ropecon ja erinäiset animea käsittelevät konferenssit, joita myös kutsutaan usein ’Coneiksi’.

## Katso myös
* Neuvottelu
* Palaveri
* Luento
* Kokous

## Lähteet

* 
*
From Enslavement to Obliteration

**From Enslavement to Obliteration** on grindcore-yhtye Napalm Deathin vuonna 1988 julkaistu toinen albumi.

## Kappaleet
#Evolved as One &ndash; 3:13
#It's a M.A.N.S World! &ndash; 0:54
#Lucid Fairytale &ndash; 1:02
#Private Death &ndash; 0:35
#Impressions &ndash; 0:35
#Unchallenged Hate &ndash; 2:07
#Uncertainty Blurs the Vision &ndash; 0:40
#Cock-Rock Alienation &ndash; 1:20
#Retreat to Nowhere &ndash; 0:30
#Think for a Minute &ndash; 1:42
#Display to Me... &ndash; 2:43
#From Enslavement to Obliteration &ndash; 1:35
#Blind to the Truth &ndash; 0:21
#Social Sterility &ndash; 1:03
#Emotional Suffocation &ndash; 1:06
#Practice What You Preach &ndash; 1:23
#Inconceivable? &ndash; 1:06
#Worlds Apart &ndash; 1:24
#Obstinate Direction &ndash; 1:01
#Mentally Murdered &ndash; 2:13
#Sometimes &ndash; 1:06
#Make Way! &ndash; 1:36
#Musclehead &ndash; 0:50
#Your Achievement &ndash; 0:06
#Dead &ndash; 0:05
#Morbid Deceiver &ndash; 0:45
#The Curse &ndash; 3:17

## Kokoonpano
*Lee Dorrian &ndash; laulu
*Shane Embury &ndash; basso
*Bill Steer &ndash; kitara
*Mick Harris &ndash; rummut

## Aiheesta muualla
* 
*
Matti Haupt

**Carl Gustaf Mattias "Matti" Haupt** (8. toukokuuta 1912 Pietari, Venäjä – 11. lokakuuta 1999 Helsinki) oli suomalainen kuvanveistäjä.

Haupt opiskeli vuosina 1928–1932 Suomen Taideyhdistyksen piirustuskoulussa. Tämän jälkeen hän opiskeli Wäinö Aaltosen johdolla vuosina 1932–1933. Haupt muutti opiskelun takia Italiaan, missä hän opiskeli Marino Marinin ja Arturo Martinin johdolla vuosina 1937–1939. Ensimmäisen yksityisnäyttelynsä hän järjesti juuri Italiassa, Roomassa vuonna 1938. Ensimmäistä kertaa hänen teoksiaan oli kuitenkin näytteillä jo vuonna 1932. Matti Haupt palkittiin vuonna 1950 Pro Finlandia -mitalilla.

Hauptin veistos *Flickan med flätor* on Ruotsissa Uddevallan Margretegärdeparkenissa, jonne laivanvarustaja ja telakanomistaja Gustaf Thordén tilasi häneltä veistoksen. Thordénin kuoltua Haupt sai tehtäväkseen myös varustajan muistomerkin, joka valmistui varustamon pääkonttorin (nykyisen kaupungintalon) aulaan.

Haupt on suunnitellut Närpiön kirkon pronssisen sankaripatsaan vuonna 1952. 

## Teoksia

Tiedosto:Matti Haupt Marmorinen suihkukaivo.jpg|Marmorinen suihkukaivo, Tammisaari.
Tiedosto:Flicka med flätor.jpg|*Flicka med flätor*, 1949, suihkukaivoveistos, Uddevalla, Ruotsi.
Tiedosto:Matti Haupt Kultakutri 1952.jpg|*Kultakutri*, 1952, Konsulinsaari, Tampere.
Tiedosto:Aino patsas Rautatientori Turku.jpg|*Aino*, 1952, Asemanpuisto, Turku.
Tiedosto:Pronssinen putto Pietarsaari.jpg|*Pronssinen putto*, 1952, Pietarsaari.
Tiedosto:Närpiö sankarimuistomerkki.JPG|*Haavoittunut soturi*, sankarimuistomerkki, 1952, Närpiö.
Tiedosto:Matti Haupt Päin myrskyävää merta 1955.jpg|*Päin myrskyävää merta*, 1955, Helsinki.
Tiedosto:Matti Haupt Metsäkauris Bambi 1957.jpg|Metsäkauris/Bambi, 1957, Ensipuistikko, Helsinki.
Tiedosto:Matti Haupt Kohottava voima 1962.jpg|*Kohottava voima*, 1962, Telakanpuistikko, Helsinki.
Tiedosto:Kolme astiaa kantavaa poikaa.JPG|*Kolme astiaa kantavaa poikaa*, 1962, Eiranpuisto, Helsinki.
Tiedosto:Verner Weckmanin muistomerkki by Matti Haupt 1963.JPG|*Verner Weckmanin muistomerkki*, 1963, Loviisa.
Tiedosto:Verner Weckman reliefi by Matti Haupt 1963 Loviisa.JPG|Reliefi Verner Weckmanin muistomerkissä, Loviisa.
Tiedosto:Sibelius-patsas by Matti Haupt.JPG|*Jean Sibeliuksen patsas*, 1964, Loviisa.
Tiedosto:Havets Folk.jpg|*Havets Folk*, 1971, Maarianhamina
Tiedosto:Matti Haupt Tukinuittaja 1972.JPG|*Tukinuittaja*, 1972, Kuusankoski.
Tiedosto:107. Valon synty, Sähkömäki ABB, kuva 7.10. 2017.jpg|*Valon synty*, 1974, Vaasa.


## Lähteet

## Aiheesta muualla

* Matti Hauptin muistokirjoitus Helsingin Sanomissa
* Matti Haupt Tampereen kaupungin teosluettelossa
* Matti Hauptin menestys Roomassa, Helsingin Sanomat, 18.06.1939, nro 161, s. 28, Kansalliskirjaston digitaaliset aineistot
Henri Haaraniemi

**Henri Haaraniemi** (s. 23. kesäkuuta 1988) on suomalainen lentopalloilija. Hän pelaa kaudella 2013–2014 Vaasan Kiistossa 1-sarjaa.

Kaudella 2011–2012 hän pelasi Pielaveden Sammossa Lentopallon SM-liigaa.

Pelipaikaltaan Haaraniemi on keskitorjuja.

## Ura
Haaraniemi aloitti lentopallouransa Seinäjoen Maila-Jussien riveissä juniorina. Lentopallopuolen erkaannuttua Jusseista Haaraniemen seuraksi muuttui Seinäjoki-Lentis. Seinäjoki Lentiksessä hän voitti kaudella 2005 B-ikäisten SM-hopeaa.

Vuonna 2005 Haaraniemi lähti opiskelemaan Kuortaneen urheilulukion lentopallolinjalle. Kuortaneella Haaraniemi pelasi 2-sarjaa ensimmäisen kautensa, ja kaudella 2006 hän pelasi ensimmäistä kertaa 1-sarjassa. Kauden 2006 jälkeen Kuortaneen urheiluopiston joukkue hajosi eripuolelle Suomea ja Haaraniemi alkoi pelata Nurmon Jymyssä 1-sarjaa. Kausi huipentui liigakarsintoihin, joissa Jymy lopulta putosi. 

Kauden jälkeen Haaraniemi teki sopimuksen SM-liigajoukkue Raision Loimun kanssa ja pelasi joukkueessa ensimmäisen kautensa Lentopallon SM-liigassa kaudella 2007–2008. Hän voitti Loimussa muun muassa seurajoukkueiden Pohjoismaiden mestaruuden, kun Loimu järjesti kilpailut Raisiossa.

Kaudeksi 2008-2009 Haaraniemi teki sopimuksen Nurmon Jymyn kanssa 1-sarjaan.

## Muuta
Haaraniemi on pelannut vuonna 1988 syntyneiden nuorten maajoukkueessa. Hän valmistui ylioppilaaksi vuonna 2007 Kuortaneen urheilulukiosta. Haaraniemi opiskelee Kuortaneen Urheiluopistossa liikuntaneuvojaksi.

## Saavutukset
* Seurajoukkueiden PM-kultaa 2008
* B-junioreiden SM-hopeaa 2005

## Joukkueet
* 2004–2005 Kuortaneen Urheiluopisto (2-sarja)
* 2005–2006 Kuortaneen Urheiluopisto (1-sarja)
* 2006–2007 Nurmon Jymy (1-sarja)
* 2007–2008 Raision Loimu (SM-liiga)
* 2008–2009 Nurmon Jymy (1-sarja)
* 2011–2012 Pielaveden Sampo (SM-liiga)
* 2012–2013 Kuutoset Volley (1-sarja)
* 2013–2014 Vaasan Kiisto (2-sarja)

## Lähteet
Ryūgi

** Ryūgi** on perinteisen japanilaisen koulukunnan () opillinen sisältö eli kaanon, joka voi olla suullisesti ja/tai kirjallisesti välittyvä. 
*Ryūgi*in kuuluvat usein myös perinteiset japanilaiset käyttäytymismallit ja tavat. Japanilaisissa koulukunnissa *ryūgi*a seurataan tunnontarkasti ja sen rikkominen on paheksuntaa aiheuttavaa, usein rangaistavaakin. 
## Lähteet
### Lähdeviittaukset

### Kirjallisuuslähteet

* 
* 
*
Teofylliini

**Teofylliini** (lat. *thea* "tee", kreik. *fyllon* "lehti") (1,3-dimetyyliksantiini) on alkaloidi, joka muun muassa rentouttaa keuhkojen lihaskudosta sekä stimuloi sydämen toimintaa. Teofylliini laajentaa keuhkoputkia, minkä vuoksi sitä käytetään muun muassa astman ja keuhkoahtaumataudin hoitoon. Teofylliinia esiintyy mm. kaakaopavuissa ja vähäisiä määriä teepensaan lehdissä.

Teofylliini on palamatonta, huoneenlämmössä (20&nbsp;°C) olomuodoltaan väritöntä, valkoista kiteistä jauhetta. Teofylliini on teobromiinin isomeeri.

Aikuisilla teofylliini poistuu elimistöstä pääasiassa maksan kautta, jossa aine hajoaa 1,3-dimetyylivirtsahapoksi (C7H8N4O3), 1-metyylivirtsahapoksi (C6H6N4O3) välituotteena syntyvän 1-metyyliksantiinin (C6H6N4O2) kautta sekä 3-metyyliksantiiniksi (C6H6N4O2). Alle 15&nbsp;% teofylliinistä erittyy muuttumattomana virtsaan. Keskosilla ja vastasyntyneillä 50–90&nbsp;% teofylliinin eliminaatiosta tapahtuu kuitenkin munuaisten kautta.

Teofylliinivalmisteiden kauppanimiä ovat Accurbrom, Bilordyl, Bronchorectard, Elixicon, Lasma, Retafyllin, Sabidal, Theo-Dur, Theochram, Xanthium.

## Lähteet
*

### Viitteet

## Aiheesta muualla
*Terveysportti: Teofylliini
*[Retafyllin: Valmisteyhteenveto](http://spcam.orion.fi/laakeluettelo/Tiedosto/RETAFYLLIN(4103).html) 
*PubChem: Theophylline 
*DrugBank: Theophylline 
*Human Metabolome Database: Theophylline 
*KEGG: Theophylline 
*ChemBlink: Theophylline 
*Liber Herbarum II: Luettelo teofylliinia sisältävistä kasveista
*Dr. Duke's Phytochemical and Ethnobotanical Databases: Theophylline
Ossi Rumpunen

**Ossi Rumpunen** (s. 18. huhtikuuta 1989) on suomalainen lentopalloilija, joka edusti Mestaruusliigassa kasvattajaseuraansa Raision Loimua kauden 2018–2019 loppuun. Hän pelasi SM-liigassa yli 300 ottelua. Pelipaikaltaan hän on yleispelaaja tai hakkuri ja pituutta on 187 cm. Keväällä 2015 hänet valittiin ensimmäisen kerran maajoukkuelistalle, kun hänet nimettiin Maailmanliigan 25 pelaajan "isoon listaan". Tämän lisäksi hänet valittiin edustamaan Suomea Bakussa järjestettäviin Euroopan kisoihin. Kaudella 2019–2020 Rumpunen pelaa ykkössarjaa Tuto Volleyssa.

Rumpunen aloitti uransa Raision Loimun junioreissa hyvin nuorena. Hänen tiensä vei 16-vuotiaana Kuortaneen urheilulukioon opiskelemaan sekä harjoittelemaan nuorten maajoukkueen kanssa. Ennen SM-liigaan siirtymistään hän pelasi Loimun farmijoukkueessa VG-62:ssa 1-sarjaa. Kaudella 2007–2008 hän debytoi SM-liigassa. Samalla kaudella hän voitti seurajoukkueiden Pohjoismaiden mestaruuden ja oli loppuottelussa Loimun parhaimmistoa. Vuonna 2010 Rumpunen saavutti Loimun joukkueessa SM-pronssia.

Rumpunen pelasi myös Saksan Bundesliigassa kauden 2016–2017, jolloin hän saavutti pronssia, ja osan kaudesta 2017–2018 mutta palasi kaudeksi 2018–2019 Loimuun.

Ossi on Rumpusen perheen kolmas Loimussa pelannut liigalentopalloilija. Ossin isä Kai Rumpunen pelasi aikanaan hienon uran Loimussa ja isoveli Tomi on pelannut SM-liigaa Loimun lisäksi Salon Piivolleyssa, Hurrikaani-Loimaassa ja Kokkolan Tiikereissä.

## Lähteet
* Ossi Rumpunen Lentopalloliigan sivuilla

### Viitteet